කොහුවල, වත්තල, ඇල්පිටිය යන ප්‍රදේශවලදී වෙඩි තබා මනුෂ්‍ය ඝාතන සිද්ධින් 3 කට සම්බන්ධ ප්‍රධාන සැකකරුවෙකු මිරිහාන කොට්ඨාශ නීතිය බල ගැන්වීමේ ඒකකය මගින් අත්අඩංගුවට ගනු ලැබුවා. 29 හැවිරිදි රුවන් කුමාර හෙවත් ආමි රුවන් නැමති මෙම පුද්ගලයා අම්බලන්තොට ප්‍රදේශයේ පදිංචිකරුවෙකු වන අතර, යුද හමුදාවෙන් පලාගිය සෙබළෙකු බවටද අනාවරණ වී තිබෙනවා.පාතාල කල්ලි නායකයෙකු වන කොස්ගොඩ සුජීගේ හොඳම වෙඩික්කරු ලෙස මෙම පුද්ගලයා කටයුතු කර ඇති බවයි මිරිහාන කොට්ඨාශ නීතිය බලගැන්වීමේ ඒකකයේ උසස් නිලධාරියෙකු ප්‍රකාශ කළේ.